sasicodes/solvari-1 huggingface dataset:
பெரும்பாலான குழந்தைகள் சுறுசுறுப்பாக ஆரவாரத்துடன் இருப்பதால் குழந்தைகள் மேல் இயற்கையாகவே பெரியவர்களுக்கும் உடல்நலம் குன்றியவர்களுக்கும் பொறாமை எண்ணங்கள் உருவாகி அவை திருஷ்டி தோஷங்களாக வளர்ந்து குழந்தைகளைத் தாக்குகின்றன.
தற்காலத்தில் தம்பதிகள் இருவரும் வேலைக்குச் செல்ல வேண்டிய சூழ்நிலையில் இருந்தால் அத்தகையோர் குழந்தைகளைக் காப்பகத்தில் விட்டு விடும் முறை வெகுவாக வளர்ந்து வருகிறது.
பெற்றோர்களைத் தவிர மற்றவர்கள் குழந்தைகளுக்கு ஊட்டும் உணவு நிச்சயமாக அவர்கள் உடல் ஆரோக்கியத்தையும் மன ஆரோக்கியத்தையும் பாதிக்கும்.
இத்தகைய குழந்தைகளே எதிர்காலத்தில் பெற்றோர்கள் மேல் பாசம் என்பது என்னவென்று தெரியாமல் தான் தோன்றித்தனமாக வளர்ந்து தங்கள் பெற்றோர்களை முதியோர் இல்லத்திற்கு அனுப்பி விடும் சூழ்நிலை உருவாகி விடுகிறது.
குழந்தைகள் வீட்டில் இருக்கும்போதும் வெளி இடங்களுக்கு அவர்களைக் கூட்டிச் செல்லும்போதும் கட்டாயம் குழந்தைகள் கன்னத்தில் ஒரு திருஷ்டி பொட்டு வைத்திருக்க வேண்டும்.
கலியுக நியதியாக குழந்தைகள் மூன்று அல்லது ஐந்து வயது வரை தெய்வீகத் தன்மையுடன் விளங்குவதால் அவர்களுக்கு எதிர்காலத்தில் நடக்கப் போகும் நிகழ்ச்சிகளும் தங்கள் பெற்றோர்களுக்கு வரக் கூடிய துன்பங்களும் ஆபத்துகளும் முன் கூட்டியே தெரிய வரும்.
எனவே முடிந்தவரை அக்குழந்தைகள் தங்கள் பெற்றோர்களுக்கு வரக் கூடிய துன்பங்களைத் தாங்களே எடுத்து அனுபவிப்பதால் பெரும்பாலான குழந்தைகள் அடிக்கடி நோய் வாய்ப்படுகின்றன.
இதை அறிந்தால்தான் குழந்தைகளை தேவையில்லாமல் சபிப்பதோ அவர்களை அடிப்பதோ கடுஞ் சொற்களால் நிந்திப்பதோ எவ்வளவு தவறான செயல் என்பதை பெற்றோர்கள் உணர்ந்து கொள்ள முடியும்.
குழந்தைகளுக்கு திருஷ்டி பொட்டு இடுவதற்கு உகந்த திருஷ்டிக் கண் மையை பெற்றோர்கள் தாங்களாகவே வீட்டில் தயாரித்துக் கொள்தல் நலம்.
இந்த திருஷ்டிக் கண் மையை குழந்தைகளுக்கு மட்டும் அல்லாமல் பெரியவர்களின் திருஷ்டி நிவாரணத்திற்காகவும் கண் பாதுகாப்பிற்காகவும் தெய்வ மூர்த்திகளின் அலங்காரத்திற்காகவும் பயன்படுத்தி பலன் பெறலாம்.
இவ்வாறு தாங்களாக தயாரித்த கரிசலாங்க கண்ணி தைலத்தால் பெண்கள் செவ்வாய் வெள்ளிக் கிழமைகளிலும் ஆண்கள் புதன் சனிக் கிழமைகளிலும் தலைக்குத் தேய்த்து எண்ணெய்க் குளியல் நிறைவேற்றி வந்தால் கண்கள் குளிர்ச்சி பெறும் தீர்க்கமான கண் பார்வை கிட்டும் கண் கோளாறுகள் அறவே நீங்கும்.
ஏழரை ஆண்டு சனி ஜன்ம சனி அஷ்டம சனி போன்ற சனீஸ்வர பகவான் பீடிப்பால் துன்பம் அனுபவிப்போர் சனீஸ்வர பகவான் தனிச் சன்னதி கொண்டு விளங்கும் திருத்தலங்களில் நல்லெண்ணெயுடன் கரிசலாங்கண்ணி தைலத்தை கலந்து எட்டு தீபங்கள் ஏற்றி வழிபடுதலால் நவகிரகங்களால் ஏற்படும் துன்பங்களிலிருந்து ஓரளவு நிவாரணம் கிட்டும்.
சந்ததி இன்றி தவிப்போரும் பெண் வாரிசுகளை மட்டும் பெற்று நிராதரவாய் வருந்துவோரும் முதுமையில் துணை அற்றோரும் சனி ஹோரை நேரத்தில் அகல் விளக்கில் கரிசலாங்கண்ணி தீபம் ஏற்றி அஸ்தமன சூரிய மூர்த்தி விளங்கும் ஆலயங்களில் வழிபடுதலால் முதுமை சுமையாய் மாறாமல் உரிய பாதுகாப்பை இறைவன் அளிப்பார்.
இந்த கரிய குழம்பை ஒரு வெள்ளிக் கிண்ணத்தில் எடுத்து வைத்துக் கொண்டு குழந்தைகளுக்கு மையிடுவதற்காக கன்னத்தில் திருஷ்டிப் பொட்டு வைப்பதற்காகப் பயன்படுத்திக் கொள்ள வேண்டும்.
மேற்கூறிய முறையில் தயாரிக்கப்பட்ட கண் மை கொண்டு பெருமாள் அம்பாள் போன்ற தெய்வ மூர்த்திகளை அலங்கரித்து வழிபடுதலால் குழந்தைகள் மட்டும் அல்லாமல் பெரியவர்களையும் கண் திருஷ்டி தோஷங்களிலிருந்து விடுவிக்கும் அற்புத வழிபாட்டு முறையாக அமைகிறது.
சிறப்பாக பிரதோஷ காலங்களில் இறை மூர்த்திகளுக்கும் தேய்பிறை அஷ்டமி தினங்களிலும் நவராத்திரி பூஜைகளிலும் இத்தகைய கண் மை காப்பு அற்புத பலன்களை வாரி வழங்கும்.
சுமங்கலிகள் தொடர்ந்து இத்தகைய கண் மையை இட்டு வந்தால் அவர்களின் சுமங்கலித்துவம் பெருகுவதுடன் கணவன் மனைவி அன்யோன்ய உறவு வளர்ந்து குடும்பத்தில் ஒற்றுமை ஓங்கும்.
பெரியவர்கள் தங்களுக்கும் இறை மூர்த்திகளுக்கும் உபயோகிக்கும் கண் மைகளில் பசு வெண்ணெய்க்குப் பதிலாக தாங்கள் கையால் அரைத்த சந்தனத்தையும் பயன்படுத்தலாம்.
உடம்பை வளர்த்தேன் உயிர் வளர்த்தேனே என்றவாறு முறையான உடல் சுத்தி வழிபாடுகளை மேற்கொள்வதன் மூலம் திருஷ்டி தோஷங்கள் நம்மைத் தீண்டாதவாறு ஓரளவு பாதுகாத்துக் கொள்ளலாம்.
இறைப் பிரசாதங்களான விபூதி குங்குமம் மஞ்சள் சந்தனம் கண் மை போன்றவற்றை அணிதல் மணிக் கட்டு இடுப்பில் கறுப்புக் கயிறு கங்கன்களை அணிதல் பெண்கள் தோடு மூக்குத்தி வளையல்கள் கொலுசு மெட்டிகள் போன்ற ஆபரங்களை அணிதல் போன்றவை திருஷ்டி நிவாரண சாதனங்களாகும்.
இலவம் பஞ்சிற்கு திருஷ்டி தோஷத்தை எதிர்க்கும் தன்மை இருப்பதால் இலவம் பஞ்சினால் ஆன படுக்கைகள் தலையணைகள் திண்டுகள் மெத்தைகளைப் பயன்படுத்துதல் நலம்.
கோடிக் கணக்கான பணம் புரளும் வியாபாரத்தில் ஈடுபட்டவர்கள் கூட இலவம் பஞ்சினால் ஆன மெத்தைகளில் அமர்ந்து பஞ்சு திண்டுகளில் சாய்ந்து கொண்டிருப்பதை காண்கிறோம்.
இதனால் அவர்களைக் காண வருபவர்களின் எண்ண அலைகள் அவர்களைப் பாதிக்காத வகையில் தெளிவான மன நிலையில் நிலைத்திருக்க இத்தகைய பருத்தி இலவம் பஞ்சு உபகரணங்கள் உறுதுணையாக அமைகின்றன.
விஞ்ஞான ரீதியாக நமது உடலில் பல பகுதிகளில் வளரும் முடியில் எவ்வித பாகுபாடும் இல்லை ஆயினும் மெய்ஞ்ஞானக் கண் கொண்டு பார்த்தால் உடலில் ஒவ்வொரு பகுதியில் உள்ள முடிக்கும் வெவ்வெறு விதமான தனித்தன்மை உண்டு.
இவ்வகையில் நமது முகத்திலும் அக்குள்களிலும் வளரும் மயிர்க்கால் பகுதிகளில் எதிர்மறை எண்ணங்கள் தங்கிப் பெருகும் வாய்ப்புகள் இருப்பதால் முடிந்த மட்டும் இந்த இரண்டு இடங்களிலும் முடிகளை நீக்கி தூய்மையாக வைத்திருப்பது அவசியம்.
அதே போல் கை கால் நகங்களிலும் சேரும் அழுக்கு தீய சக்திகளை ஈர்க்கும் தன்மை உடையதால் நகங்களை அவ்வப்போது கத்தரித்து தூய்மையாக வைத்துக் கொள்ள வேண்டும்.
தங்கத்திற்கும் தங்க ஆபரணங்களுக்கும் தூய்மையான எண்ணங்களையும் தெய்வீக மந்திர சக்திகளையும் ஈர்க்கும் சக்தி இயற்கையாகவே அமைந்துள்ளது.
அதனால் ஆண்கள் தங்கக் கடுக்கன்கள் மணிக்கட்டில் கங்கன்கள் ப்ரேஸ்லெட் போன்ற ஆபரணங்களையும் பெண்கள் முடிந்த அளவு தங்க ஆபரணங்களைப் பயன்படுத்துவதும் கண் திருஷ்டி தோஷங்கள் நம்மை அண்டாது காத்துக் கொள்ளும் நடைமுறைப் பழக்கமாகும்.
அக்காலத்தில் இதைக் கருத்தில் கொண்டுதான் பெண்களுக்கு தலை முதல் கால் வரை தங்கம் வெள்ளி மாணிக்கம் வைரம் போன்றவற்றால் அலங்கரிக்கும் பழக்கத்தைக் கொண்டிருந்தார்கள்.
உண்மையில் டீவி ஹோட்டல் சினிமா போன்ற தேவையில்லாத ஆடம்பர செலவுகளைக் குறைத்துக் கொண்டால் நிச்சயமாக நடுத்தரக் குடும்பத்தைச் சேர்ந்தவர்களும் பெண் குழந்தைகளுக்குப் பாதுகாப்புத் தரும் தங்க ஆபரண்ங்களை நிச்சயமாக வாங்கிப் பயன்பெற முடியும்.
இந்த நியதியின் பின்னால் உள்ள ஆன்மிக ரகசியம் புரியாவிட்டாலும் இவ்வளவு அளவு உள்ள தங்கத்தை ஒரு சேரப் பார்த்தால் அது நிச்சயமாக ஒரு மனிதனைச் சேரும் திருஷ்டி தோஷங்களை நீக்கும் என்பதைப் புரிந்து கொண்டாலே போதும்.
உதாரணமாக திருஅண்ணாமலையில் கிரிவலப் பகுதியில் ஸ்ரீகாமாட்சி அம்மன் சந்நிதிக்கும் ஸ்ரீசேஷாத்ரி ஸ்வாமிகள் ஆஸ்ரமத்திற்கும் இடைப்பட்ட பகுதியில் அமைவதே ஸ்வர்ணாகர்ஷண முகட்டு தரிசனம் ஆகும்.
அது போல மேற்கூறிய நாட்களில் திருச்சி அருகே உள்ள ஐயர்மலை திருத்தலத்தில் கிரிவலப் பாதையில் ஹிருதய கமல தரிசனம் மலையடிப்பட்டியில் சிவ லிங்கத்தின் ஆவுடை எதிரே நின்று மலையைப் பார்த்தபடி பெறும் தரிசனம் போன்றவையும் தங்க தரிசனப் பலன்களைத் தரும் என்று சித்தர்கள் உறுதி அளிக்கின்றனர்.
உண்மையில் முற்காலத்தில் பல திருத்தலங்களிலும் திருஷ்டி தோஷங்களைக் களைவதற்காக இறை விக்ரஹ மூர்த்திகளை சுத்தமான தங்கத்தில் வார்த்து பூஜித்து வழிபட்டனர்.
ஆனால் நம்பிக்கையுடன் இத்தகைய இறை மூர்த்திகளை வழிபட விரும்புவோர்களுக்கு அம்மூர்த்திகளை கண்ணால் பார்த்து வழிபட முடியாவிட்டாலும் தீர்த்த யாத்திரைகளின் போது இத்தலங்களில் மறை பொருளாக உள்ள தங்க மூர்த்திகளின் அனுகிரக சக்திகளையும் அத்தலங்களில் நிரவியுள்ள திருஷ்டிக் காப்பு சக்திகளையும் பெற முடியும்.
இந்நிலையில் வாகனங்களை திருஷ்டிக் கண்களிலிருந்து பாதுகாத்துக் கொண்டால்தான் மனிதனுடைய அன்றாட அலுவல்களைப் பிரச்னைகள் இல்லாமல் கவனித்துக் கொள்ள முடியும்.
சில எளிய வழிபாடுகளை மேற்கொள்வதன் மூலம் வாகனங்களின் மேல் திருஷ்டி தோஷங்கள் படியாமல் அவை நமது உற்ற நண்பர்களாக மாற வழி தேடிக் கொள்ளலாம்.
முதன் முதலில் வாகனத்தை ஓட்ட ஆரம்பிக்கும் போது சிறிது தூரமாவது கிழக்கு நோக்கி ஓட்டிச் சென்று விட்டு பிறகு நாம் செல்ல வேண்டிய இடத்தை நோக்கி வண்டியை ஓட்டுவது நலம்.
இறைப் பிரசாதமாக பெற்ற மலர் மாலைகளை காரின் உட்புறத்தில் வைத்து அம்மலர்கள் உதிர்ந்த பின் அவைகளைக் கவனமாகச் சேகரித்து ஓடும் நதிகளில் கடலில் விட்டு விடுதலே முறையான வழிபாடாகும்.
அது போல திருஷ்டிக்காக வாகனங்களின் கீழ் எலுமிச்சை பழங்களை வைத்து நசுக்காமல் அவற்றை கார்களின் உள்ளே வைத்திருந்து காய்ந்த பின் மலர்களுடன் சேர்த்து நீர் நிலைகளில் சேர்த்து விட வேண்டும்.
கிருஷ்ண பகவான் தன்னுடைய தலையில் மயிற் பீலியைச் சூடி இருப்பது போல நிம்பு பூஷணன் தான் வளர்த்திருந்த தீட்சையில் குடுமியில் எப்போதும் இறை பிரசாதமாகப் பெற்ற ஒரு எலுமிச்சை கனியை சூட்டியிருப்பான்.
ஒரு முறை நண்பர்களுடன் சேர்ந்து விளையாடிக் கொண்டிருக்கும்போது அவன் தலையிலிருந்த எலுமிச்சைக் கனி வீழே விழுந்து தரையில் உருண்டோடியது.
அதனால் ஏற்பட்ட சாபம் காரணமாகவே மகாபாரத யுத்த களத்தில் கர்ணனின் ரதம் பூமியில் அழுந்தி அவன் உயிர் விட நேர்ந்தது என்பதை உணர்ந்து இனியேனும் எலுமிச்சை கனி பிரசாதத்தை சரியான முறையில் பயன்படுத்தும்படிக் கேட்டுக் கொள்கிறோம்.
வாரம் ஒரு முறையாவது சிறப்பாக செவ்வாய்க் கிழமை அன்று கட்டாயம் வாகனங்களை சுத்தமான நீரால் சுத்தம் செய்து விபூதி குங்குமத்தால் அலங்கரித்து வாகனங்களை வலம் வந்து சாஷ்டாங்கமாக தரையில் விழுந்து நமஸ்காரம் செய்து வழிபடுவதால் எத்தகைய ஆபத்துகளிலிருந்தும் அவை நம்மைக் காப்பாற்றும் என்பதை மறந்து விடாதீர்கள்.
வாகனச் சக்கரங்கள் எச்சில் மலம் போன்ற பல அசுத்தங்களின் மேல் உருண்டோடுவதால் டயர்களால் செய்யப்பட்ட பாதணிகளை அணிவதும் பழைய டயர் பைகளில் உடைத்த ஐஸ் கட்டிகளை பயன்படுத்துவதும் தேவையில்லாத பல கர்ம வினைப்படிவுகளை ஏற்படுத்தும் என்பதை உணர்ந்து கொள்ளவும்.
இத்தகைய சங்குகளை இல்லங்களின் முன் வாயிலில் வைத்து உரிய வழிபாடுகளை மேற்கொள்வதால் கண் திருஷ்டி தோஷங்களிலிருந்து எளிதில் நிவாரணம் பெறலாம்.
பொதுவாக வீடுகளுக்கு சுண்ணாம்பு பெயிண்ட் போன்ற பூச்சுகளைப் பூசி எப்போதும் வீடுகளைத் தூய்மையாக வைத்துக் கொள்வது அவசியம்.
எந்த அளவிற்கு உங்கள் இல்லங்களில் தூசி ஒட்டடை அழுக்கு குப்பை கூளங்கள் போன்றவை சேராமல் இருக்கிறதோ அந்த அளவிற்கு உங்கள் இல்லங்கள் திருஷ்டி தோஷங்களால் பாதிக்கப்படாமல் இருக்கும்.
கண்ணாடி போல் உங்கள் இல்லங்கள் தூய்மையாக இருந்தால் கண்ணாடியில் விழும் சூரிய ஒளியைப் போல் திருஷ்டி எண்ணங்கள் பிரதிபலிக்கப்பட்டு வந்த இடத்திற்கே திரும்பிச் சென்று விடும்.
வீட்டின் முன்புறம் பாதுகாப்புச் சுவர்களில் உள்ள கதவுகளை இரும்புக் கம்பிகளால் அமைத்து கருப்பு வண்ணங்களைப் பூசுவதால் திருஷ்டி தோஷங்கள் வீட்டின் உள்ளே புகாதவாறு பாதுகாத்துக் கொள்ளலாம்.
அவ்வப்போது வீட்டில் உள்ள அனைவரையும் வீட்டின் முன் வாசலில் அமர வைத்து ஒரு பூசனிக்காய் மேல் கற்பூரத்தை ஏற்றி வைத்து திருஷ்டி கழிப்பது நலம்.
ஆனால் இவ்வாறு திருஷ்டி கழித்த பூசனிக்காயை முச்சந்தியிலோ நாற்சந்தியிலோ உடைத்து விடுவதை நடை முறையில் பலரும் பழக்கமாக வைத்திருக்கிறார்கள்.
இவ்வாறு திருஷ்டி பூசனிக்காயை நடுரோட்டில் உடைத்தால் பரவெளியை அடைந்த திருஷ்டி தோஷங்கள் மீண்டும் யதா ஸ்தானத்தை சேர்ந்து விடும் என்பது நியதி அதாவது எங்கிருந்து திருஷ்டி வந்ததோ அங்கேயே திரும்பிச் சென்று விடும் அதனால் திருஷ்டிகள் கழியாத நிலையே உருவாகும்.
மேலும் அவ்வாறு உடைந்த பூசனிக்காய் துண்டுகள் மீது ஏதாவது வாகனங்கள் ஏறி வழுக்கி விழுந்து குழந்தைகளுக்கோ மக்களுக்கோ துன்பங்கள் ஏற்பட்டால் அந்த துன்பங்களும் வேதனைகளும் பூசனிக்காயை உடைத்தவர்களைச் சென்று சேரும் என்பது உண்மை.
இத்தகைய துன்பங்களைத் தவிர்க்க வேண்டும் என்றால் திருஷ்டி கழித்த பூசனிக்காயை நடுரோட்டில் உடைக்காமல் முச்சந்தி அல்லது நாற்சந்தியில் வாகனங்களுக்கோ மற்றவர்களுக்கோ இடையூறு இல்லாத வண்ணம் ஒரு ஓரத்தில் வைத்து விட்டு வந்து விட வேண்டும்.
அந்த பூசனிக்காய் வெயிலில் காய்ந்து உலர்ந்து விட்டாலோ அல்லது பூசனிக்காயை ஏதாவது ஆடோ மாடோ தின்று விட்டால் திருஷ்டி தோஷங்கள் விரைவில் கழிந்து விடும் என்பது சித்தர்கள் கூறும் அறிவுரை.
வீட்டைக் கட்டிய பின் அதில் படியும் கண் திருஷ்டி தோஷங்களைக் களைவது ஒரு புறம் இருக்க வீட்டைக் கட்டும்போதே சில வாஸ்து லட்சண விதிகளைப் பின் பற்றுவதால் பெரும்பாலான தோஷங்கள் வீட்டை அண்டாதவாறு பார்த்துக் கொள்ளலாம்.
இத்தகைய வாஸ்து இரகசியங்கள் எமது ஆஸ்ரம வெளியீடுகளான பூமி அந்தர வாஸ்து சுந்தர இரகசியங்கள் இரண்டு பாகங்கள் என்னும் நூல்களில் காணலாம்.
பொதுவாக நிலம் எந்த வடிவத்தில் இருந்தாலும் அதில் சதுரம் அல்லது நீண்ட சதுரம் செவ்வகம் வடிவத்தில் வீடுகளைக் கட்டுவதால் பெரும்பாலான கண் திருஷ்டி தோஷங்கள் அண்டாதவாறு பாதுகாத்துக் கொள்ளலாம்.
என்று நினைத்துக் கொண்டு கோணல்மானலாக நிலம் முழுவதும் கட்டிடத்தைக் கட்டி வேதனையை அனுபவிப்பதை விட சரியான வடிவத்தில் வீட்டைக் கட்டி எஞ்சிய இடத்தில் மணம் பரப்பும் மலர்ச்செடிகளை வளர்த்து இறைவனை பூஜிப்பதால் நிம்மதியான அமைதியான சந்தோஷமான வாழ்வைப் பெறலாம்.
இவை அனைத்துமே அர்த்தமுள்ளவை தம்பதிகள் நீண்ட காலம் அமைதியுடனும் ஆரோக்கியத்துடன் வாழ்ந்து சமுதாயத்தை அமைதிப் பூங்காவாக வளப்படுத்தும் தன்மை கொண்டவை.
ஒவ்வொரு நாளும் ஒவ்வொரு தெய்வத்தின் அதாவது முருகன் பெருமாள் சிவ பெருமான் இவர்களின் திருமண வைபவங்களின் நிகழ்த்தி அன்னதானம் மங்கலப் பொருட்களைத் தானமாக அளித்து வந்தார்கள்.
மேலும் திருமணத்திற்குப் பின் நிகழும் சாந்தி முகூர்த்த வைபவத்தை திருமண நாள் அன்றே நிகழ்த்தாது பல நாட்கள் அல்லது மாதங்களுக்குப் பின் ஒரு நல்ல முகூர்த்த நாளைக் குறித்து நிகழ்த்தினர்.
இதனால் அத்தம்பதிகளின் மேல் எந்தவித எதிர் வினை எண்ணங்களும் துராசை தாக்குதல்களும் ஏற்படாமல் புது மணத் தம்பதிகள் காப்பாற்றப்பட்டனர்.
உண்மையில் மணமான தம்பதிகள் திருமணம் நிகழ்ந்தவுடன் காசி கயா அயோத்தி போன்ற திருத்தலங்களுக்கு யாத்திரையாகச் சென்று அபரிமிதமான புண்ணிய சக்தியைச் சேர்த்துக் கொண்டு அதன் பின்னர் இல்லற வாழ்வில் ஈடுபட்டால்தான் அவர்களுக்குப் பிறக்கும் குழந்தைகள் உடல் மன ஆரோக்கியத்துடன் விளங்கி குடும்பத்திற்கு ஒளி விளக்காய்த் திகழ்வார்கள்.
தற்போதைய சூழ்நிலையில் சாந்தி முகூர்த்த வைபவத்தை திருமணம் நிகழ்ந்த அன்றே நிறைவேற்றுவது நடைமுறைக்கு வந்து விட்டாலும் தம்பதியர் திருமணம் நிகழ்ந்த ஒரு மண்டல காலத்திற்குள்ளாவது காசி கயா அயோத்தி போன்ற திருத்தலங்களை அவசியம் தரிசித்தல் நலம்.
காசி கயா போன்ற திருத்தலங்களை வழிபடும் அளவுக்கு தம்பதிகளுக்கு பொருள் வசதி நேர அவகாசம் கிட்டாவிட்டாலும் தென்னிந்தியாவின் கயா திருத்தலமாகத் திகழும் திருச்சி அருகே பூவாளூர் திருத்தலம் மாந்துறை திருவிடைமருதூர் திருச்சி அருகே உத்தமர் கோயில் போன்ற திருத்தலங்களையாவது அவசியம் தம்பதிகள் தரிசிக்க வேண்டுமாய்க் கேட்டுக் கொள்கிறோம்.
இதனால் தம்பதிகள் திருஷ்டி தோஷங்கள் தங்களைத் தாக்காதவாறு பாதுகாத்துக் கொள்வதுடன் உத்தமமான குழந்தைச் செல்வங்களைப் பெறத் தேவையான தெய்வீக புண்ணிய சக்திகளை பெற்றுக் கொள்ளவும் இவ்வழிபாடுகள் பெரிதும் துணை புரியும்.
புது மணத்தம்பதிகள் திருமணத்திற்கு முன்னும் பின்னும் வாரம் ஒரு முறையாவது இம்மூர்த்திகளைத் தரிசித்து தங்கள் கையால் தொடுத்த மணமுள்ள மலர் மாலைகளைச் சூட்டி வழிபடுதலால் இல்லற வாழ்வு இன்பமூட்டும்.
தற்காலத்தில் திருமணத்திற்கு முதல் நாளே வரவேற்பு நிகழ்ச்சியை ஏற்பாடு செய்து மணமக்களை ஒன்றாக அமர வைத்து பல கேளிக்கை நிகழ்ச்சிகளை நிறைவேற்றுகிறார்கள்.
இன்னும் சில திருமணங்களில் சாந்தி முகூர்த்த வைபவத்திற்கு ஓத வேண்டிய மந்திரங்களை திருமண நிகழ்ச்சியின்போதே ஓதி தங்கள் கடமையை திருமணப் புரோகிதர்கள் நிறைவேற்றி விடுகின்றனர்.
பெரும்பாலும் இத்தகைய வைபவங்களில் மாப்பிள்ளைகள் பங்கு கொள்ள முடியாமல் போகும்போது அவர்களுக்குப் பதிலாக புரோகிதர்களே மாப்பிள்ளைகள் சொல்ல வேண்டிய மந்திரங்களையும் தாங்களே சொல்லி அந்தச் சடங்கை நிறைவேற்றி விடுகிறார்கள்.
பள்ளிக்கு விடுமுறை ஆதலால் சிறுவன் வெங்கடராமன் தனது குருநாதர் கோவணாண்டிப் பெரியவருடன் நடைப் பயணமாக திருச்சியிலிருந்து மணப்பாறை செல்லும் கருங்கல் பதித்த சாலையில் சென்று கொண்டிருந்தான்.
முதல் நாள் இரவே பெரியவருடன் திருச்சிக்கு வந்து விட்ட சிறுவன் அங்கு பல திருத்தலங்களையும் தரிசித்து விட்டு பெரியவருடன் முதல் நாள் நிகழ்ச்சிகளைப் பற்றி சுவாரஸ்மாகப் பேசிக் கொண்டே சென்று கொண்டிருந்தான்.
சிறுவனும் அவர் அடுத்து கூறப் போகும் சுவாரஸ்யமான தெய்வீகமான தகவல்களைக் கேட்பதற்காக உன்னிப்பாக காதைத் தீட்டிக் கொண்டு அவர் அருகில் தரையில் அமர்ந்து கொண்டான்.
நல்ல குணமுள்ள நற்பழக்கங்கள் உள்ள வரன்களைத் தேடுவதை விடுத்து ஏட்டுப் படிப்புக்கும் பணத்திற்கும் கௌரவத்திற்கும் முக்கியத்துவத்தை கொடுத்து சம்பந்தங்கள் ஏற்படுவதால் அதனால் ஏமாற்றங்களையே தம்பதிகள் சந்திக்க வேண்டி வரும்.
மேலும் எதிர்காலத்தில் காசுக்காக திருமணப் பொருத்தம் பார்ப்பவர்கள் பெருகி விடுவதால் உண்மையான ஜாதகப் பொருத்தம் அமையாத சூழ்நிலையில் தான் தோன்றித் தனமான திருமணப் பொருத்தங்கள் அமைந்து அவற்றையே வேறு வழியில்லாமல் ஏற்றுக் கொள்ள வேண்டிய சூழ்நிலையே உருவாகும்.
நல்ல குடும்பத்திற்கும் நல்ல பழக்க வழக்கத்திற்கும் முக்கியத்துவம் கொடுத்து வரன்களைத் தேடி திருமணம் முடித்தால்தான் மண வாழ்வு மணக்கும் என்பதை எதிர்காலத்தில் உன்னை நாடி வரும் அன்பர்களிடம் தெளிவாக எடுத்துச் சொல்லு ஆனால் நெருங்கிய சொந்தத்தில் திருமணம் நிகழ்த்தினால் பிறக்கும் குழந்தைகள் மன வளர்ச்சி உடல் வளர்ச்சி குறைந்திருக்கும் என்று சிலர் வாதிடுவார்கள்.
உண்மையில் குழந்தை பாக்கியம் மட்டும் அல்லாது ஒரு மனிதன் தன்னுடைய வாழ்க்கையில் அனுபவிக்கும் அனைத்துமே இன்பமாக இருந்தாலும் துன்பமாக இருந்தாலும் அது அவனுடைய முந்தைய ஜன்மங்களின் செயல்களால் வருவதே.
ஆனால் அத்தகைய சந்தர்ப்பங்களில் மணமகன் மணமகள் இருவரையுமே முழுமையான மருத்துவ சோதனைக்குப் பின் தேர்ந்தெடுப்பதால் எதிர்வரும் துன்பங்களிலிருந்து ஓரளவு பாதுகாத்துக் கொள்ளலாம்.
தவறான பழக்க வழக்கங்களால் இனி பிறக்கும் ஆண்களும் பெண்களும் பெரும்பாலோனார் சந்ததிகளை உருவாக்கும் அளவிற்கு ஆரோக்கியமான உடல் மன வளத்தைப் பெற்றிருக்க மாட்டார்கள்.
அத்தகையோர் இத்தல ஈசனை வணங்கி வழிபடுவதால் அவர்களுடைய பூர்வ ஜன்ம நற்செயல்களைப் பொறுத்து இறைவன் அவர்களின் குறையை நிவர்த்தி செய்வான்.
ஆண் மலடு பெண் மலடு போன்ற குறைகளை நிவர்த்தி செய்வதுடன் கால் பாதங்கள் மூலம் வரும் திருஷ்டி தோஷங்களைக் களையும் திருஷ்டி நிவாரண சக்திகள் இத்தலத்தில் பொங்கி பெருகுவதால் சிறு வயது குழந்தைகளுக்கும் பள்ளிக் குழந்தைகளுக்கும் காலணி தானம் அளிப்பது இத்தல இறைவனுக்கு உகந்த வழிபாடாகும்.
இவ்வாறு ராச்சாண்டார் கோவில் திருத்தல ஈசனின் மகிமைகளை பெரியவர் வர்ணித்துக் கொண்டிருக்க அவற்றை ஆனந்தமாகப் பருகிக் கொண்டிருந்தான் சிறுவன்.
கைச் சாடை மூலம் சிறுவன் அருகில் அமரும்படிக் கூறவே அவர்களும் பெரியவரின் காலடியில் அமர்ந்து கொண்டு கோவணாண்டியின் அமுத மொழிகளை கேட்கத் தொடங்கினர்.
இனி வரும் இல்லற வாழ்வில் தம்பதிகள் ஒருவொருக்கொருவர் சந்தேகக் கண் கொண்டு பார்ப்பதால் குடும்பத்தில் அடிக்கடி சண்டை சச்சரவுகளும் விவாகரத்துகளும் தற்கொலைகளும் நிகழும்.
புதன் கிழமை நல்லெண்ணெய் தீபமும் வியாழக் கிழமை இலுப்பெண்ணெய் தீபமும் வெள்ளிக் கிழமை தேங்காய் எண்ணெய் தீபமும் ஏற்றி தீப வழிபாட்டை நிறைவேற்றுதல் நலம்.
பெரிவரின் வார்த்தைகளைக் கேட்ட அந்த நண்பர்களுக்கு அவை அவர்களுக்காகவே தரப் பட்ட ஆறுதல் வார்த்தைகளாகத் தோன்றவே அவர்களில் மூத்தவன் தடாலென்று பெரியவரின் கால்களில் விழுந்து அவர் கால்களைக் கெட்டியாகப் பிடித்துக் கொண்டு தேம்பித் தேம்பி அழத் தொடங்கினான்.
தன்னுடைய இருபதாவது வயது முதல் தவறாது ஒவ்வொரு பிரதோஷ பூஜையிலும் இறைவனை வழிபட்டு நந்தி எம்பெருமானுக்கு அருகம்புல் மாலையும் தேங்காய் பச்சரிசி வெல்ல பிரசாதமும் படைத்து பக்தர்களுக்கு வழங்கி வந்தான்.
நில புலன்கள் தோட்டம் துரவு வசதிகளுடன் விளங்கியதால் அவனுடைய பெற்றோர்கள் அவனுக்கு ஒரு நல்ல மணமகளைத் தேர்ந்தெடுத்து மணம் முடித்து வைத்து விட்டனர்.
தன்னுடைய ஆருயிர் நண்பனுக்கு தன்னுடைய இளம் மனைவியை திருமணம் செய்து வைத்து விட்டு தன்னுடைய சொத்துக்கள் அனைத்தையும் அவள் பெயரில் எழுதி வைத்து விட்டு தன்னுடைய உயிரை மாய்த்துக் கொள்வதாக அவன் மனதிற்குள் முடிவெடுத்திருந்தான்.
உன்னுடைய மனைவியின் நல்வாழ்விற்காக சொத்துக்கள் அனைத்தையும் எழுதி வைப்பதற்குப் பதிலாக அதில் பாதியை நீ வைத்துக் கொண்டு உன்னுடைய பாக்கிக் காலத்தை கோயில் திருப்பணிகளுக்காக செலவிட்டு வந்தால் உன்னுடைய பழைய கணக்கும் தீர்ந்து விடும் என்று அறிவுறுத்தினார்.
அதனால் முப்பிறவியில் அவன் யார் யாருக்கெல்லாம் சாந்தி முகூர்த்த சடங்கை நிறைவேற்றி வைத்தானோ அவர்களுடன் இப்பிறவியில் பழக வேண்டிய சூழ்நிலை உருவாகி விட்டது.
ஆனால் அதே சமயம் இத்தல இறைவன்பால் அன்பு பூண்டு பிரதோஷ வழிபாடுகளை முறையாக பல வருடங்கள் நிறைவேற்றி வந்ததால் பல பிறவிகளில் அவன் பட வேண்டிய அல்லல்களை இத்தல ஈசன் இந்த ஒரு பிறவியிலேயே அவன் கர்மத்தைத் களைந்து அவனைக் கரையேற்றும் மார்கத்தை இந்த அடிமையிடம் பெரியவரிடம் ஒப்படைத்து விட்டார் என்று ஒரு பெரிய கர்ம பரிபாலன கீதையை சிறுவனுக்கு உபதேசித்தார் பெரியவர்.
திருமணத்திற்கு முன்னால் மாப்பிள்ளையையும் பெண்ணையும் ஒன்றாக அமர வைத்து வரவேற்பு போன்ற நிகழ்ச்சிகளை நிகழ்த்துவதால் பலவித தோஷங்கள் மணமக்களைச் சாரும் என்று கூறினோம் அல்லவா?
அதே போல திருமணத்திற்குப் பின்னும் கூட பொது இடங்களில் தம்பதிகள் தங்கள் அன்யோன்யமான உறவை வெளிப்படுத்துவதிலும் ஜாக்கிரதையாக இருக்க வேண்டும்.
பல குடும்பங்களில் ஏற்படும் விவாகரத்து சண்டை சச்சரவுகள் அமைதியின்மை சந்ததியின்மை உடல் மன நோய்கள் போன்றவற்றிற்கு தம்பதிகளின் அஜாக்கிரதையே காரணம் என்பதை ஆத்ம விசாரம் செய்து பார்த்தால் அவர்களே இதை எளிதில் உணர முடியும்.
எனவே தம்பதிகள் பொது இடங்களில் மற்றவர்களின் தேவையில்லாத பார்வை தங்கள்மேல் படியாத அளவிற்கு தங்கள் நடிவடிக்கைகளை பொறுப்புடன் வைத்துக் கொள்வதால் பலவிதமான திருஷ்டி தோஷங்களிலிருந்து தங்களைப் பாதுகாத்துக் கொள்ளலாம் என்பதை மீண்டும் வலியுறுத்துகிறோம்.
நமது புண்ணிய பாரதத்தில் ஒவ்வொரு விதமான அனுகிரக சக்திக்கு உரிய திருத்தலங்கள் இருப்பது போல கண் திருஷ்டியைக் களைவதற்கும் உரித்தான அற்புதமான தெய்வீகத் தலங்கள் நிறையவே உள்ளன.
அவற்றில் இக்கலியுகத்திற்கு உரித்த சித்த தலமாக நீங்கள் தரிசிக்க வேண்டியது திருச்சி அருகே உள்ள சங்கர நாராயண சக்திகள் பல்கிப் பெருகும் மலையடிப்பட்டி திருத்தலமாகும்.
திருஅண்ணாமலை உச்சியில் கல்லால மரத்தின் தூய்மையான நிழலில் எம்பெருமான் தட்சிணா மூர்த்தி வடிவத்தில் மனித உடல் தாங்கி அதாவது எலும்பும் சதையும் உள்ள மனித உருவில் எழுந்தருளி உள்ளார்.
இன்றும் பல கோடி லோகங்களிலிருந்து ரிஷிகளும் யோகிகளும் தேவதைகளும் தெய்வங்களும் இந்த அற்புத தெய்வீக காட்சியைத் தரிசித்து எல்லையில்லா ஆனந்தம் அடைந்து கொண்டிருக்கின்றனர்.
ஸ்ரீதட்சிணா மூர்த்தியின் திருவடிகளில் சனகாதி முனிவர்கள் அமர்ந்து பெருமானின் மௌன உபதேச அமிர்தத்தை பருகிய வண்ணம் உள்ளனர்.
சனகாதி முனிவர்களைப் போல் தானும் எம்பெருமானின் குரு மூர்த்த சொரூபமான தட்சிணா மூர்த்தி கோலத்தை தினமும் தரிசிக்க திருவுள்ளம் கொண்டாள் தேவி.
அதே சமயம் எனது உடலில் சரி பாதியைப் பெற்றிருந்தாலும் பரம்பொருளின் தட்சிணா மூர்த்தி சொரூபத்தைக் காண வேண்டுமென்றால் அதற்குரித்தான தவத்தை மேற்கொண்டே ஆகவேண்டும்.
எனவே நீ அங்கு சென்று திருஅண்ணாமலையின் கல்லால மரத்தின் வேர் சென்று தங்கும் இடத்தைத் தேர்ந்தெடுத்து தவத்தை மேற்கொள்வாயாக என்று திருவாய் மலர்ந்து அருளினார் சுவாமி.
பூலோகத்தில் பல திருத்தலங்களைச் சுற்றி வந்தாலும் பல முனிவர்களுடன் கலந்து ஆலோசனை செய்தாலும் திருஅண்ணாமலையின் கல்லால மரத்தின் வேர் நிரவி நின்ற இடத்தைப் பற்றி யாராலும் கூற முடியவில்லை.
அப்போது நித்திய கிரிவலத்தை மேற்கொண்டு வரும் ஸ்ரீலோபாமாதாவும் ஸ்ரீஅகத்திய பெருமானும் அன்னையைக் கண்டு தரிசனம் செய்து தொழுதனர்.
பராசக்தியும் ஸ்ரீஅகத்தியரை வணங்கி தான் கிரிவலம் வரும் காரணத்தைக் கூறி அவரிடம் கல்லால மரத்தின் வேர் நிரவியுள்ள திருத்தலத்தைப் பற்றி வினவினாள்.
இருப்பினும் பூலோக நியதியை அனுசரித்து எந்த தேவ ரகசியத்தையும் திருக்கயிலாய பொதிய முனிப் பரம்பரை வழித் தோன்றல்கள் மூலம் பெறுவதே சிறப்பு என்ற எம்பெருமானின் விதியை மீறக் கூடாது என்பதால் தாங்கள் கேட்கும் இரகசியத்தை உங்களுக்குத் தெரியப்படுத்தக் கடமைப்பட்டுள்ளேன்.
எனவே தாங்கள் நேர் தெற்கு திசையில் பொன்னி நதிக்கு தெற்கே ஆலமரங்கள் செழித்திருக்கும் அற்புத திருத்தலத்தில் எம்பெருமானுக்கு ஆலயம் அமைத்து வழிபட்டால் உங்கள் எண்ணத்தை எம்பெருமான் நிறைவேற்றி வைப்பார் என்று அன்னைக்கு வழி கூறி அனுப்பினார்.
அன்னையும் ஸ்ரீலோபாமாதாவையும் ஸ்ரீஅகத்தியரையும் வாழ்த்தி அவர்களிடமிருந்து விடைபெற்று தென் திசை நோக்கி தன்னுடைய பாத யாத்திரையைத் தொடங்கினாள்.
கங்கைக்கும் மூத்தவளான பொன்னி நதியைத் தொழுது வணங்கி தீர்த்த பூஜைகள் இயற்றி மீண்டும் தென் திசையாக தன் யாத்திரையைத் தொடர்ந்தாள்.
அப்போது முதல் ஸ்ரீஅகத்திய நட்சத்திரமே அன்னைக்கு வழிகாட்ட அன்னையும் அதைத் தொடர்ந்து சென்று ஆலமரங்கள் செழித்து ஓங்கி நின்ற அற்புத திருத்தலம் ஒன்றைக் கண்டாள்.
எம்பெருமானை தியானித்து அன்னை தன்னுடைய சூலாயுதத்தைப் பூமியில் பதிக்கவே பராசக்தியின் சூலம் பூமியில் பட்ட இடத்திலிருந்து ஓர் அற்புத நீருற்று வெளிப்பட்டது.
இவ்வளவு நீண்ட காலம் பூஜை நிறைவேற்றும் போது அதில் ஏதாவது தடங்கல் ஏற்படாமல் இருக்க வேண்டும் என்றால் அதற்கு ஒரு காவல் வேண்டும் அல்லவா?
எனவே தன்னுடைய அருமை மைந்தனான பிள்ளையாரை அழைத்து அந்த தீர்த்தக் கரையிலேயே இருந்து காவல் காக்கும்படியும் சிவபூஜை இடையூரின்றி நிறைவேற்ற உதவிபுரியும்படியும் கணபதியிடம் கூறி விட்டு தன்னுடைய பூஜையைத் தொடர்ந்தாள் தேவி.
கிட்டத்தட்ட பூஜை நிறைவேறும் தருணத்தில் சிவபெருமான் ஒன்றும் அறியாதவர்போல ஒரு விறகு வெட்டியின் ரூபத்தில் தேவியின் பூஜை நடக்கும் இடத்திற்கு செல்ல முயன்றார் அதைக் கண்ட பிள்ளையார் அவரைத் தடுக்க முயன்று அது முடியாமல் போகவே தன்னுடைய மழு ஆயுதத்தால் சிவபெருமானைத் தாக்க இருவருக்கும் கடுமையான யுத்தம் நடந்தது.
தற்போது மலையடிப்பட்டிபெருமாள் ஆலயத்தின் முன் வாசலில் கொலுவீற்றிருக்கும் வலஞ்சுழி கணபதியே முருகப் பெருமானின் சக்தியையும் தன்னுள் கொண்டு கந்த கணபதியாய் கந்த வாரணராய் பக்தர்களுக்கு அருள் வழங்கிக் கொண்டிருக்கிறார்.
இத்தலத்தில் முருகப் பெருமானுக்கு முன் தோன்றிய அவதார கோலத்தில் கணபதி மூர்த்தி எழுந்தருளி இருப்பதால் அவரே முருகப் பெருமானின் கந்த சக்தியையும் தன்னுள் கொண்டு கந்த வாரணர் என்னும் திருநாமத்துடன் முருகப் பெருமானுக்கு உரிய இடது வாயிலில் எழுந்தருளி அருளாட்சி செய்கிறார்.
தட்சிணா மூர்த்தியின் திருப்பாதத்தில் உறையும் சனகாதி முனிவர்கள் தினமும் எம்பெருமானின் தரிசனத்தைப் பெற்று மகிழும்போது அன்னை பராசக்தியால் இக்காட்சியை அவ்வளவு எளிதில் பெற முடியவில்லை அல்லவா?
சனகாதி முனிவர்கள் தான் என்ற உடல் உணர்வை மறந்து எம்பெருமானிடம் அடைக்கலம் கொண்டதால் அவர்களால் எளிதில் எம்பெருமானின் தட்சிணா மூர்த்திக் கோலத்தைக் காண முடிகிறது.
எனவே தான் என்னும் உடல் உணர்வு உள்ளவரை எம்பெருமானின் கல்லால காட்சியைக் காண இயலாது என்பதை உணர்த்தவே இறைவன் இததகைய லீலையை நிகழ்த்தினான்.
பிள்ளையார் மூர்த்தியும் யானையின் தலையைப் பெற்று ஞானக் களஞ்சியமாக விளங்கியதால் எந்நிலையில் தேவ மூர்த்திகள் வந்தாலும் அவர்களை அடையாளம் கண்டு கொள்ளும் சிவ சக்தியைத் தன்னுடைய தந்தையிடமிருந்தே பெற்று ஞானத்தின் சிகரமாக விளங்கினார்.
வரலாறு காணாத ஒப்பற்ற இத்தவத்தால் மகிழ்ந்து ஈசன் தன்னுடைய திருக்காட்சியை அன்னைக்கு வழங்கி பராசக்தியை சிவ அருஉருவ ரூபமான ஆவுடை வடிவத்தில் ஏற்றுக் கொண்டார்.
தன்னுடைய அற்புத தவத்தால் அன்னை பராசக்தி திருஆலத்தூர் சிவனின் வலப் பாகத்தில் ஆவுடை வடிவத்தில் அமர்ந்து தினமும் எம்பெருமானின் தட்சிணா மூர்த்தி கோலத்தை தரிசனம் செய்து ஆனந்த வெள்ளத்தில் இன்றும் என்றும் மூழ்கித் திளைக்கிறாள்.
இவ்வாறு யாரெல்லாம் திருஅருணாசல ஈசனை தட்சிணா மூர்த்தி ரூபத்தில் தரிசனம் செய்யும் தகுதியைப் பெறுகிறார்களோ அவர்கள் அனைவரும் திருஆலத்தூர் ஈசனின் ஆவுடை வழியாக இன்றும் எம்பெருமானின் மானிட திவ்ய ரூபத்தை திருஅண்ணாமலை கல்லால மரத்தின் கீழ் பொலியும் அவரது கோலத்தை தரிசிக்கும் பேறு பெறுகிறார்கள் என்பது உண்மையே.
உதாரணமாக திருஅண்ணாமலையை பத்தாயிரம் முறை கிரிவலம் வந்து ஈசனை வழிபட்டால் அவரை தட்சிணா மூர்த்தி ரூபத்தில் தரிசனம் செய்யலாம் என்று அருணாசல புராணம் உறுதியளிக்கிறது.